1. **რატომ მოხდა  ბრალის წარდგენა 108-ე მუხლით, როცა თავდაპირველად გავრცელებული ინფორმაციით გამოძიება მიმდინარეობდა 116-ე მუხლით?**

თამარ ანთელავას გარდაცვალების ფაქტზე გამოძიება იმავე დღეს განზრახ მკვლელობის (სისხლის სამართლის კოდექსის 108-ე მუხლი) და ცეცხლსასროლი იარაღის მართლსაწინააღმდეგო შეძენა-შენახვის (236-ე მუხლის მე-3 და მე-4 ნაწილები) მუხლებით დაიწყო.

ჩატარებული გამოძიებით დადგინდა, რომ 2020 წლის 19 აპრილს, ალკოჰოლური სიმთვრალის მდგომარეობაში მყოფმა სიმონ გაბრიაძემ, თავისი საცხოვრებელი ბინის აივანიდან, სამსახურებრივი-საშტატო „ვიკინგის“ მოდელის ცეცხლსასროლი იარაღიდან, საცხოვრებელი კორპუსების მიმართულებით გასროლები განახოცრიელა. სროლის შედეგად ერთ-ერთი ტყვია თავის არეში მოხვდა საკუთარ საცხოვრებელ ბინაში მყოფ თამარ ანთელავას, რომელიც მიღებული დაზიანების შედეგად გარდაიცვალა.

აღსანიშნავია, რომ სიმონ გაბრიაძესგაცნობიერებული ჰქონდა თავისი ქმედების მართლწინააღმდეგობა, ასევე ითვალისწინებდა იმას, რომ საგანგებო მდგომარეობის დროს, 21:00 საათიდან 06:00 საათამდე როდესაც პირთა გადაადგილება იკრძალებოდა და მოქალაქეები საცხოვრებელ სახლებში იმყოფებოდნენ, მჭიდროდ დასახლებულ პუნქტში მის მიერ ცეცხლსასროლი იარაღიდან გასროლებს მოჰყვებოდა ადამიანის მკვლელობა. მას არ სურდა ეს შედეგი, მაგრამ გულგრილად მოეკიდა მის დადგომას.

ვინადიან სიმონ გაბრიაძის ქმედებაში იკვეთებოდა არაპირდაპირი განზრახვით ჩადენილი მკველელობის ფაქტი, მას ბრალი სისხლის სამართლის კოდექსის 108-ე მუხლით წარედგინა.

1. **ხომ არ მომხდარა სოსო გაბრიაძესთან საპროცესო შეთანხმების გაფორმება, თუ კი გთხოვთ განგვიმარტოთ რა პირობებით.**

პროკურატურას სიმონ გაბრიაძესთან საპროცესო შეთანხმება არ გაუფორმებია. მისი სისხლის სამართლის საქმე პირველი ინსტანციის სასამართლომ არსებითად განიხილა.

1. **რა გადაწყვეტილება მიიღო ამ საქმეზე პირველი ინსტანციის სასამართლომ, დააკმაყოფილა თუ არა პროკურატურის მოთხოვნა სრულად.**

პირველმა ინსტანციის სასამართლომ გაიზიარა ბრალდების მხარის პოზიცია, სიმონ გაბრიაძე დამნაშავედ ცნო წარდგენილ ბრალდებაში და სასჯელის სახედ და ზომად 8 წლით თავისუფლების აღკვეთა განუსაზღვრა.

1. **პირველი ინსტანციის გადაწყვეტილებას დაეთანხმა თუ არა პროკურატურა და მოხდა თუ არა მისი გასაჩივრება მომდევნო სასამართლო ინსტანციაში.**

ვინაიდან პირველი ინსტანციის სასამართლომ პროკურატურის არგუმენტაცია და კვალიფიკაცია გაიზიარა და ბრალდებული წარდგენილ ბრალდებაში ცნო დამნაშავედ, ბრალდების მხარეს აღნიშნული განაჩენი ზემდგომ ინსტანციაში არ გაუსაჩივრებია.

1. **მოხდა თუ არა მუხლის გადაკვალიფიცირება, შემსუბუქება და როგორი იყო ამ საკითხთან დაკავშირებით პროკურატურის პოზიცია, დაეთანხმეთ თუ არა ამ ფაქტს.**

სააპელაციო სასამართლოს 27.04.2021 წლის განაჩენით, სიმონ გაბრიაძის მიმართ წარდგენილი ბრალდება განზრახ მკვლელობა (სსკ-ის 108-ე მუხლი) გადაკვალიფიცირდა გაუფრთხილებლობით სიცოცხლის მოსპობის მუხლზე (სსკ-ის 116-ე მუხლის 1-ლ ნაწილი). პროკურატურა არ დაეთანხმა სააპელაციო სასამართლოს აღნიშნულ განაჩენს და იგი უზენაეს სასამართლოში გაასაჩივრა.

**6. საბოლოოდ სააპელაციო სასამართლომ რა სასჯელი გამოიტანა სოსო გაბრიაძის მიმართ.**

სააპელაციო სასამართლოს 27.04.2021 წლის განაჩენით, სიმონ გაბრიაძეს სსკ-ის 116-ე მუხლის 1-ლი ნაწილით გათვალისწინებული დანაშაულის ჩადენისათვის განესაზღვრა 2 წლით და 6 თვით თავისუფლების აღკვეთა, საიდანაც 1 წელი და 3 თვე განესაზღვრა პენიტენციურ დაწესებულებაში მოხდით, ხოლო 1 წელი და 3 თვე ჩაეთვალა პირობით, რაზედაც დაუდგინდა იგივე გამოსაცდელი ვადა.

1. **ხომ არ მოხდა პროკურატურის მხრიდან სააპელაციო სასამართლოს გადაწყვეტილების გასაჩივრება უზენაეს სასამართლოში. ( თუ არა, გთხოვთ განგვიმარტოთ რატომ)**

აღსანიშნავია, რომ სააპელაციო სასამართლოს აღნიშნული გადაწყვეტილება პროკურატურამ საკასაციო წესით გაასაჩივრა, თუმცა საქართველოს უზენაესი სასამართლოს 18.11.2021 წლის განჩინებით, საჩივარი განსახილველად არ იქნა დაშვებული.